stanford-oval/wikipedia huggingface dataset:
การบุกยิงชาร์ลีแอบโด
เหตุการณ์

วันที่ 7 มกราคม ค.ศ. 2015 เวลาประมาณ 11.30 น. ตามเวลายุโรปกลาง มือปืนสวมหน้ากากสองคน ติดอาวุธปืนอาก้า, ปืนลูกซอง และเครื่องยิงจรวดอาร์พีจี ได้บุกเข้าสำนักงานใหญ่ของชาร์ลีแอบโดในปารีส พวกเขาเปิดฉากถล่มยิงด้วยปืนออโตเมติกพร้อมกับตะโกนว่า อัลเลาะห์ อัคบาร์ ดังที่ถูกบันทึกได้ในวิดีโอ มีผู้เสียชีวิตทั้งสิ้น 12 ราย  และบาดเจ็บอีก 11 คน โดยมีตำรวจสองรายเป็นผู้เสียชีวิตด้วย
ก่อนหน้าเหตุการณ์ มือปืนได้เข้าไปที่ เลขที่ 6 ถนนนีกอลา-อาแปร์ ซึ่งเป็นหน่วยเก็บเอกสารของนิตยสารก่อน มือปืนได้ตะโกนถามว่า นี่คือชาร์ลีแอบโดใช่หรือไม่? ก่อนที่จะตระหนักว่ามาผิดที่และจากไป จากนั้นมือปืนจึงไปยังสำนักงานใหญ่ชาร์ลีแอบโด ที่เลขที่ 10 ถนนนีกอลา-อาแปร์
นักเขียนการ์ตูน กอรีน "กอโก" แร (Corinne "Coco" Rey) รายงานว่าชายติดอาวุธและสวมหน้ากากสองคน ผู้พูดภาษาฝรั่งเศสได้อย่างยอดเยี่ยม ได้ข่มขู่เอาชีวิตลูกสาววัยหัดเดินของเธอที่เพิ่งรับกลับมาจากสถานรับเลี้ยง และบังคับให้เธอกรอกรหัสเปิดประตูเข้าสู่อาคาร จากนั้นผู้ก่อการจึงขึ้นไปยังชั้นสอง ซึ่งพนักงานกำลังประชุมกันอยู่ประมาณ 15 คน การบุกยิงยาวประมาณห้าถึงสิบนาที พยานรายงานว่ามือปืนขานชื่อพนักงานเป็นรายคนก่อนที่จะยิงในลักษณะประหาร พยานคนอื่น ๆ รายงานว่ามือปืนบอกว่าตนเองเป็นส่วนหนึ่งของอัลกออิดะฮ์ในเยเมน
นักข่าว ซีกอแลน แว็งซง (Sigolène Vinson) รายงานว่าหนึ่งในมือปืนเล็งปืนมาที่เธอแต่ตัดสินใจไว้ชีวิตเธอ พร้อมบอกว่า ผมจะไม่ฆ่าคุณ เพราะคุณเป็นผู้หญิง และเราไม่ฆ่าผู้หญิง แต่คุณต้องเปลี่ยนมานับถืออิสลาม อ่านอัลกุรอาน และสวมผ้าคลุมหน้าซะ จากนั้นก็จากไปพร้อมกับตะโกนว่า อัลเลาะห์ อัคบาร์ ไปด้วย
มือปืนออกจากเหตุการณ์ โดยตะโกนว่า เราได้แก้แค้นแทนศาสดามุฮัมมัด เราได้ฆ่าชาร์ลีแอบโดแล้ว! โดยหนีออกจากเหตุการณ์ด้วยรถที่เตรียมมา โดยขับไปถึงบริเวณสถานีปอร์ตเดอป็องแต็ง (Porte de Pantin) ก่อนจะจี้รถคันใหม่ ระหว่างการหลบหนี ผู้ก่อการได้ชนคนเดินถนนล้ม และยิงตอบโต้กับเจ้าหน้าที่ตำรวจ
เหตุการณ์ > ผู้เคราะห์ร้าย

เสียชีวิต
เฟรเดริก บัวโซ (Frédéric Boisseau), 42, เจ้าหน้าที่บริหารทรัพยากรกายภาพจากบริษัทซอแด็กโซ (Sodexo), ถูกฆ่าในล็อบบี้
แฟรงก์ แบรงโซลาโร (Franck Brinsolaro), 49, เจ้าหน้าที่ตำรวจหน่วย SDLP ทำหน้าที่เป็นบอดี้การ์ดให้ชาร์บ
ฌ็อง กาบูว์ (Jean Cabut), 76, นักวาดการ์ตูน
แอลซา กายา (Elsa Cayat), 54, นักจิตวิทยาและคอลัมนิสต์
สเตฟาน ชาร์บอนีเย (Stéphane Charbonnier) หรือชาร์บ (Charb), 47, นักวาดการ์ตูน คอลัมนิสต์ และบรรณาธิการใหญ่ของ ชาร์ลีแอบโด
ฟีลิป ออนอเร (Philippe Honoré), 74, นักวาดการ์ตูน
แบร์นาร์ มาริส (Bernard Maris), 68, นักเศรษฐศาสตร์ บรรณาธิการ และคอลัมนิสต์
อาเหม็ด เมอราเบ็ต (Ahmed Merabet), 42, เจ้าหน้าที่ตำรวจมุสลิมเชื้อสายแอลจีเรีย ถูกยิงที่หัวขณะนอนบาดเจ็บนอกอาคาร
มุสตาฟา อูราด (Moustapha Ourrad), คนตรวจต้นฉบับชาวแอลจีเรีย
มีแชล เรอโน (Michel Renaud), 69, แขกในที่ประชุม
แบร์นาร์ แวร์ลยัก (Bernard Verlhac) หรือตีญุส (Tignous), 57, นักวาดการ์ตูน
ฌอร์ฌ วอแล็งสกี (Georges Wolinski), 80, นักวาดการ์ตูน เชื้อสายยิว เกิดในตูนิเซีย
กาบูว์ในปี ค.ศ. 2012
ชาร์บในปี ค.ศ. 2011
ตีญุสในปี ค.ศ. 2008
วอแล็งสกีในปี ค.ศ. 2011
บาดเจ็บ
ซีมง ฟีเยสกี (Simon Fieschi), 31, เว็บมาสเตอร์, ถูกยิงเข้าที่ไหล่
ฟีลิป ล็องซง (Philippe Lançon), นักข่าว, ถูกยิงเข้าที่ใบหน้า อาการสาหัส
ฟาบริส นีกอลีโน (Fabrice Nicolino), 59, นักข่าว, ถูกยิงเข้าที่ขา
โลร็อง "ริส" ซูรีโซ (Laurent "Riss" Sourisseau), 48, นักวาดการ์ตูน, ถูกยิงเข้าที่ไหล่
เจ้าหน้าที่ตำรวจไม่ทราบชื่อ
มีสามคนในที่ประชุมที่ไม่ได้รับบาดเจ็บ เป็นพนักงานสองคนคือ ซีกอแลน แว็งซง และโลร็อง เลเฌ (Laurent Léger) และแขกอีกหนึ่งคนคือ เฌราร์ กายาร์ (Gerard Gaillard) ส่วนนักวาดการ์ตูนที่มาสายและถูกบังคับให้เปิดประตูให้มือปืนเข้าไปในอาคารคือกอรีน แร ไม่ได้รับบาดเจ็บเช่นกัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การบุกยิงชาร์ลีแอบโด
จังหวัดซารังกานี

| จังหวัดซารังกานี |
| --- | --- |
จังหวัด
ชายฝั่งในเทศบาลมาอีตุม
ที่ตั้งในประเทศฟิลิปปินส์
ประเทศ:  ฟิลิปปินส์
เขต: โซกซาร์เจน
ก่อตั้ง: 16 มีนาคม ค.ศ. 1992
เมืองหลัก: อาลาเบล
การปกครอง
 • ประเภท: ซังกูเนียงปันลาลาวีกัน
 • ผู้ว่าราชการจังหวัด: Steve C. Solon (UNA/PCM)
 • รองผู้ว่าราชการจังหวัด: Elmer de Peralta
 • Congressman: Ruel Pacquiao
 • สภาจังหวัด:  สมาชิก Cyril John Yap Hermie Galzote Vir Tobias Arman Guili Beboy Nallos Abdulracman Pangolima Annalie Edday 
พื้นที่
 • ทั้งหมด: 3,601.25 ตร.กม. (1,390.45 ตร.ไมล์)
อันดับพื้นที่: 37 จาก 81
ความสูงจุดสูงสุด (ภูเขาบูซา): 2,064 เมตร (6,772 ฟุต)
ประชากร (ค.ศ.2015)
 • ทั้งหมด: 544,261 คน
 • อันดับ: 55 จาก 81
 • ความหนาแน่น: 150 คน/ตร.กม. (390 คน/ตร.ไมล์)
 • อันดับความหนาแน่น: 58 จาก 81
เขตการปกครอง
 • เทศบาล: 7
 • บารังไกย์: 141
 • Districts: Lone district of Sarangani
เขตเวลา: UTC+8 (PST)
รหัสไปรษณีย์: 9501–9503, 9514–9517
ไอดีดี : รหัสโทรศัพท์ : +63 (0)83
รหัส ISO 3166: PH
ภาษา: เซบัวโน ฮิลิกายนอน B'laan Maguindanaon ฟิลิปีโน อังกฤษ
เว็บไซต์: www.sarangani.gov.ph
จังหวัดซารังกานี (เซบัวโน: Lalawigan sa Sarangani) เป็นจังหวัดในเขตโซกซาร์เจน ประเทศฟิลิปปินส์ เมืองศูนย์กลางคืออาลาเบล ตัวจังหวัดมีแนวชายฝั่งติดกับอ่าวซารังกานีและทะเลเซเลบีส ความยาว 230 กิโลเมตร ซารังกานีเป็นจังหวัดที่อยู่ใต้สุดของมินดาเนา และเป็นส่วนหนึ่งของย่านการพัฒนาโซกซาร์เจน โดยมีถนนลาดยางอย่างดีเชื่อมต่อกับท่าอากาศยานนานาชาติและท่าเรือใหญ่ของนครเฮเนรัลซันโตส
จังหวัดซารังกานีถูกแยกออกเป็นสองส่วน แบ่งโดยอ่าวซารังกานีและเฮเนรัลซันโตส เคยเป็นส่วนหนึ่งของจังหวัดตีโมกโคตาบาโตจนถึง 1992
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จังหวัดซารังกานี
ดูข้อมูลทางภูมิศาสตร์ที่เกี่ยวข้องกับ จังหวัดซารังกานี ที่โอเพินสตรีตแมป
เว็บไซต์อย่างเป็นทางการของจังหวัดซารังกานี
Local Governance Performance Management System
จูเจียเจี่ยว

| จูเจียเจี่ยว 朱家角镇 |
| --- | --- |
เมือง
จูเจียเจี่ยว
จูเจียเจี่ยวที่ตั้งในเซี่ยงไฮ้
พิกัด: 31°6′46″N 121°3′1″E﻿ / ﻿31.11278°N 121.05028°E﻿ / 31.11278; 121.05028
ประเทศ:  จีน
นคร: เซี่ยงไฮ้
เขต: ชิงผู่
พื้นที่
 • พื้นดิน: 136.85 ตร.กม. (52.84 ตร.ไมล์)
ประชากร (2017)
 • ทั้งหมด: 95,536 คน
เขตเวลา: UTC+8
เว็บไซต์: http://zhujj.shqp.gov.cn/
จูเจียเจี่ยว (จีน: 朱家角; พินอิน: Zhūjiājiǎo; แปลตรงตัว: "มุมตระกูลจู"; เซี่ยงไฮ้: Chukakoq) เป็นเมืองน้ำโบราณในเขตชิงผู่ ในชานเมืองเซี่ยงไฮ้ มีประชากร 95,536 คน ในจูเจียเจี่ยวเต็มไปด้วยสิ่งปลูกสร้างโบราณที่สำคัญ เช่น ที่ทำการไปรษณีย์จากสมัยราชวงศ์ชิง, สะพานฟั่งเชิง, สวนเค่อจื๋อ (课植园) และวัดยฺเหวียนจิน (圆津禅院)
นอกจากนี้เมืองยังเป็นที่รู้จักจากอาหาร โดยเฉพาะถั่วเหลืองและรากบัว
ด้วยความที่มีทางน้ำจำนวนมาก การเดินทางภายในเมืองเก่าจึงสามารถเดินทางโดยเรือได้ เมืองนี้สามารถเข้าถึงได้โดยสถานีจูเจียเจี่ยวบนสาย 17 ของรถไฟใต้ดินเซี่ยงไฮ้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Zhujiajiao
คู่มือการท่องเที่ยว จูเจียเจี่ยว จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
กีฬาขี่ม้าในโอลิมปิกฤดูร้อน 2024

กีฬาขี่ม้าในโอลิมปิกฤดูร้อน 2024 จะจัดการแข่งที่ปารีส ประเทศฝรั่งเศส จะมี 3 สาขา สำหรับการแข่งขันทั้งประเภทเดี่ยวและทีม
การคัดเลือก

บทความหลัก: กีฬาขี่ม้าในโอลิมปิกฤดูร้อน 2024 – รอบคัดเลือก
กำหนดโควตา 200 ตำแหน่งสำหรับนักกีฬาขี่ม้า แบ่งออกเป็นสามสาขา (กระโดดข้ามเครื่องกีดขวาง 75 ตำแหน่ง, อีเว้นติ้ง 65 ตำแหน่งและศิลปะบังคับม้า 60 ตำแหน่ง) ทีมในแต่ละสาขา ประกอบด้วยม้าและนักกีฬา 3 คู่ ประเทศใด ๆ ที่ผ่านคัดเลือกทีม (กระโดดข้ามเครื่องกีดขวาง 20 , อีเว้นติ้ง 16 ทีมและศิลปะบังคับม้า 15 ทีม) ก็จะได้รับโควต้า 3 ตำแหน่งในการแข่งขันรายบุคคลสำหรับสาขานั้น ประเทศที่ไม่ผ่านการคัดเลือกประเภททีม สามารถได้รับโควต้าประเภทบุคคลในการแข่งขันศิลปะบังคับม้าและกระโดดข้ามเครื่องกีดขวาง จะได้รับโควต้า 1 ตำแหน่ง ได้จำนวนสูงสุด 2 ตำแหน่งในอีเว้นติ้ง รวมทั้งหมด 15 ตำแหน่งในกศิลปะบังคับม้าและกระโดดข้ามเครื่องกีดขวาง และ 17 ตำแหน่งอีเว้นติ้ง ประเภททีมจะคัดเลือกจากการแข่งขันเฉพาะ (การแข่งขันขี่ม้าโลกและการแข่งขันระดับทวีป) ในขณะที่ประเภทบุคคลคัดเลือกจากการจัดอันดับ ประเทศฝรั่งเศสประเทศเจ้าภาพ ผ่านการคัดเลือกประเภททีมในแต่ละสาขาโดยอัตโนมัติ
ประเทศที่เข้าร่วม

มีทั้งหมด 49 NOC
อาร์เจนตินา (1)
ออสเตรเลีย (9)
ออสเตรีย (8)
เบลเยียม (9)
บราซิล (9)
แคนาดา (9)
ชิลี (1)
จีน (2)
โคลอมเบีย (1)
เช็กเกีย (2)
เดนมาร์ก (3)
สาธารณรัฐโดมินิกัน (1)
เอกวาดอร์ (1)
อียิปต์ (1)
เอสโตเนีย (1)
ฟินแลนด์ (5)
ฝรั่งเศส (9)
เยอรมนี (9)
สหราชอาณาจักร (9)
กรีซ (1)
ฮังการี (1)
อินเดีย (1)
ไอร์แลนด์ (7)
อิสราเอล (3)
อิตาลี (3)
ญี่ปุ่น (6)
เกาหลีใต้ (1)
ลัตเวีย (1)
ลิทัวเนีย (2)
ลักเซมเบิร์ก (2)
มอลโดวา (1)
เม็กซิโก (3)
โมร็อกโก (1)
เนเธอร์แลนด์ (9)
นอร์เวย์ (2)
นิวซีแลนด์ (2)
โปแลนด์ (9)
โปรตุเกส (5)
ซาอุดีอาระเบีย (3)
สิงคโปร์ (1)
แอฟริกาใต้ (1)
สเปน (8)
สวีเดน (9)
สวิตเซอร์แลนด์ (6)
ซีเรีย (1)
ไทย (1)
สหรัฐอาหรับเอมิเรตส์ (3)
สหรัฐ (9)
เวเนซุเอลา (1)
สรุปเหรียญรางวัล > ตารางเหรียญรางวัล

*  เจ้าภาพ ( ฝรั่งเศส)
| ลำดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี | 4 | 1 | 0 | 5 |
| 2 |  สหราชอาณาจักร | 2 | 0 | 3 | 5 |
| 3 |  ฝรั่งเศส* | 0 | 1 | 1 | 2 |
| 4 |  เดนมาร์ก | 0 | 1 | 0 | 1 |
| 4 |  ออสเตรเลีย | 0 | 1 | 0 | 1 |
| 4 |  สวิตเซอร์แลนด์ | 0 | 1 | 0 | 1 |
| 4 |  สหรัฐ | 0 | 1 | 0 | 1 |
| 8 |  เนเธอร์แลนด์ | 0 | 0 | 1 | 1 |
| 8 |  ญี่ปุ่น | 0 | 0 | 1 | 1 |
| รวม (9 NOC) | รวม (9 NOC) | 6 | 6 | 6 | 18 |
สรุปเหรียญรางวัล > ผู้ได้รับเหรียญรางวัล

| รายการ | เหรียญทอง | เหรียญเงิน | เหรียญทองแดง |  |  |  |
| --- | --- | --- | --- | --- | --- | --- |
| ศิลปะบังคับม้าบุคคล รายละเอียด | Jessica von Bredow-Werndl กับ TSF Dalera BB  เยอรมนี | Isabell Werth กับ Wendy  เยอรมนี | Charlotte Fry กับ Glamourdale  สหราชอาณาจักร |  |  |  |
| ศิลปะบังคับม้าทีม รายละเอียด |  เยอรมนี Frederic Wandres  กับ Bluetooth Old Isabell Werth  กับ Wendy Jessica von Bredow-Werndl  กับ TSF Dalera BB |  เดนมาร์ก Daniel Bachmann Andersen  กับ Vayron Nanna Merrald Rasmussen  กับ Zepter Cathrine Laudrup-Dufour  กับ Freestyle |  สหราชอาณาจักร Becky Moody  กับ Jagerbomb Carl Hester  กับ Fame Charlotte Fry  กับ Glamourdale |  |  |  |

| อีเวนติงบุคคล รายละเอียด | มิชชาเอล ยุง  กับ 	Chipmunk Frh  เยอรมนี | Christopher Burton  กับ Shadow Man  ออสเตรเลีย | Laura Collett  กับ London 52  สหราชอาณาจักร |  |  |  |
| อีเวนติงทีม รายละเอียด |  สหราชอาณาจักร Rosalind Canter  กับ Lordships Graffalo Tom McEwen  กับ JD Dublin Laura Collett  กับ London 52 |  ฝรั่งเศส Nicolas Touzaint  กับ Diabolo Menthe การีม ลากวก  กับ Triton Fontaine Stéphane Landois  กับ Chaman Dumontceau |  ญี่ปุ่น Toshiyuki Tanaka  กับ Jefferson Kazuma Tomoto  กับ Vinci De La Vigne Yoshiaki Oiwa  กับ Mgh Grafton Street Ryuzo Kitajima  กับ Cekatinka |  |  |  |

| กระโดดข้ามเครื่องกีดขวางบุคคล รายละเอียด | Christian Kukuk  กับ Checker 47  เยอรมนี | Steve Guerdat  กับ Dynamix de Belheme  สวิตเซอร์แลนด์ | Maikel van der Vleuten  กับ Beauville Z  เนเธอร์แลนด์ |  |  |  |
| กระโดดข้ามเครื่องกีดขวางทีม รายละเอียด |  สหราชอาณาจักร Ben Maher  กับ Dallas Vegas Batilly  Harry Charles   กับ Romeo 88  Scott Brash   กับ Jefferson   |  สหรัฐ Laura Kraut  กับ Baloutinue  Karl Cook   กับ Caracole de la Roque  McLain Ward   กับ Ilex   |  ฝรั่งเศส Simon Delestre  กับ I.Alemusina R 51  Olivier Perreau   กับ Dorai D'Aiguilly  Julien Epaillard   กับ 	Dubai du Cèdre   |  |  |  |
ดูเพิ่ม

กีฬาขี่ม้าในพาราลิมปิกฤดูร้อน 2024
จวนกี๋

ขุนนางของรัฐง่อก๊ก
| จวนกี๋ (เฉฺวียน จี้) |
| --- | --- |
全紀

เจ้าพนักงานสำนักประตูเหลือง (黃門侍郎 หฺวางเหมินชื่อหลาง)
ดำรงตำแหน่ง ค.ศ. ? (?) – ค.ศ. 258 (258)
กษัตริย์: ซุนเหลียง
 
ข้อมูลส่วนบุคคล
เกิด: ไม่ทราบ นครหางโจว มณฑลเจ้อเจียง
เสียชีวิต: ค.ศ. 258
บุพการี: จวนเสียง (บิดา) พี่สาวของซุนจุ๋น (มารดา)
ญาติ: เฉฺวียน ฮุ่ยเจี่ย (พี่สาวหรือน้องสาว) ซุนจุ๋น (น้า)
อาชีพ: ขุนนาง

จวนกี๋ (เสียชีวิต ค.ศ. 258) มีชื่อในภาษาจีนกลางว่า เฉฺวียน จี้ (จีน: 全紀; พินอิน: Quán Jì) เป็นขุนนางของรัฐง่อก๊กในยุคสามก๊กของจีน
ประวัติ

จวนกี๋เป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง เป็นบุตรชายของจวนเสียงขุนนางของรัฐง่อก๊กตำแหน่งเสนาบดีพิธีการ (太常 ไท่ฉาง) มารดาของจวนกี๋เป็นพี่สาวของซุนจุ๋นผู้สำเร็จราชการแทนพระองค์แห่งง่อก๊ก และเป็นลูกพี่ลูกน้องของซุนหลิมผู้สืบทอดอำนาจจากซุนจุ๋น จวนกี๋มีพี่สาวหรือน้องสาวคือเฉฺวียน ฮุ่ยเจี่ย (全惠解) เป็นจักรพรรดินีแห่งง่อก๊กและเป็นพระมเหสีของซุนเหลียงจักรพรรดิลำดับที่ 2 แห่งง่อก๊ก จวนกี๋จึงเป็นพระเทวัน (พี่เขยหรือน้องเขย) ของซุนเหลียง จวนกี๋รับราชการในราชสำนักง่อก๊กในตำแหน่งเจ้าพนักงานสำนักประตูเหลือง (黃門侍郎 หฺวางเหมินชื่อหลาง)
ในปี ค.ศ. 258 จักรพรรดิซุนเหลียงทรงวางแผนร่วมกับจวนกี๋, กิมก๋งจู๋ (ซุน หลู่ปาน) พระเชษฐภคินี และขุนพลเล่าเสง (劉丞 หลิว เฉิง) คิดการจะโค่นอำนาจของผู้สำเร็จราชการแทนพระองค์ซุนหลิม ซุนหลิมตรัสกับจวนกี๋ว่า "ซุนหลิมผูกขาดอำนาจและดูถูกตัวเรา ก่อนหน้านี้เราสั่งให้มันเร่งขึ้นบกไปสนับสนุนต๋องจูและคนอื่น ๆ แต่มันกลับอยู่ในทะเลสาบและไม่ยอมขึ้นบก แล้วยังใส่ร้ายจูอี้ ฆ่าขุนนางผู้มีความชอบโดยพลการและไม่ถวายฎีกาเสียก่อน มันสร้างเรือนอยู่ด้านใต้ของสะพานไม่ยอมมาเข้าเฝ้า กระทำตามอำเภอใจอย่างไร้ยางอาย เราไม่อาจทนได้ บัดนี้เราตัดสินใจจะกำจัดมัน บิดาของท่านเป็นแม่ทัพคุมทัพกลาง ท่านจงบอกเขาให้ลอบจัดทัพ ตัวเราจะขึ้นไปยังปลายสะพาน นำทหารม้ารักษาการณ์ โอบล้อมซ้ายขวาล้อมเรือนของซุนหลิม จากนั้นจึงออกพระราชโองการให้ยุบกองกำลังใต้บังคับบัญชาของซุนหลิมทั้งหมด ทหารเหล่านั้นจะต้องถูกรวมเข้าเป็นของเรา ท่านจะต้องเก็บเรื่องนี้ไว้เป็นความลับ ประกาศพระราชโองการให้บิดาของท่าน แต่อย่าให้มารดาของท่านรู้ สตรีไม่ควรล่วงรู้การใหญ่ และมารดาท่านยังเป็นลูกพี่ลูกน้องของซุนหลิมด้วย หากเรื่องนี้รั่วไหล จะเป็นภัยต่อเราไม่น้อยเลย"
จวนกี๋รับราชโองการและแจ้งเรื่องนี้กับจวนเสียงผู้บิดา แต่จวนเสียงไม่รอบคอบและบอกเรื่องนี้กับภรรยาของตนที่เป็นลูกพี่ลูกน้องของซุนหลิม ภรรยาของจวนเสียงแอบส่งคนไปแจ้งซุนหลิมทำให้แผนการรั่วไหล ซุนหลิมจึงสั่งให้จับกุมจวนเสียงและนำทหารของตนเข้าล้อมพระราชวัง ซุนเหลียงทรงตำหนิมเหสีเฉฺวียน ฮุ่ยเจี่ย (บุตรสาวของจวนเสียง) ว่า "พ่อของเจ้าโง่เขลา ทำการใหญ่เราเสียหมด!" จากนั้นมีรับสั่งเรียกตัวจวนกี๋มาเข้าเฝ้า จวนกี๋ทูลว่า "บิดาของกระหม่อมรับพระราชโองแต่ไม่รอบคอบ กระหม่อมทำให้ฝ่าบาทล้มเหลว ไม่มีหน้ามาเข้าเฝ้าฝ่าบาทอีกต่อไป!" จากนั้นจวนกี๋ก็ฆ่าตัวตาย
ดูเพิ่ม

รายชื่อบุคคลในยุคสามก๊ก
บรรณานุกรม

ตันซิ่ว (ศตวรรษที่ 3). สามก๊กจี่ (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
สฺวี่ ซง (ป. ศตวรรษที่ 8). เจี้ยนคางฉือลู่ (建康實錄).
| ด ค กบุคคลสำคัญในง่อก๊ก |
| --- | --- |
จักรพรรดิ:  ซุนกวน  ซุนเหลียง  ซุนฮิว  ซุนโฮ (ซุน เฮ่า) 
จักรพรรดินีและพระสนม:  เซี่ยฟูเหริน  ซีฮูหยิน  พัวฮูหยิน  ปู้ เลี่ยนชือ  ฮองฮูหยิน  จักรพรรดินีจิ้งหฺวาย  เฉฺวียน ฮุ่ยเจี่ย  จักรพรรดินีจู  จักรพรรดินีเหอ พระพันปีหลวง  เถิง ฟานหลาน 
เชื้อพระวงศ์:  ซุนเต๋ง  ซุน ลฺวี่  ซุนโฮ (ซุน เหอ)  ซุน ป้า  ซุน เฟิ่น  กิมก๋งจู๋ (ซุน หลู่ปาน)  ซุน หลู่-ยฺวี่  ซุนหวน  ซุนเสียว 
ผู้สำเร็จราชการแผ่นดิน:  ซุน เช่า  โกะหยง  ลกซุน  เปาจิด  จู จฺวี้  ซุนจุ๋น  ซุนหลิม (ซุน เชิน)  เอียงเหียง  ลู่ ข่าย  บั้นเฮ็ก  เตี๋ยวเค้า 
ขุนนางฝ่ายพลเรือน:  งอซัน  งำเต๊ก  งิมหุน  งีห้วน  จวนกี๋  จี้ เยี่ยน  ซีหอง  ตังเตียว  เตียวเจียว  เตียวอุ๋น  เทียเป๋ง  เบ้งจ๋อง  พัวโยย  เหยียมจุ้น  ฮวนฮี 
ขุนนางฝ่ายทหาร:  งุยเปียว  จวนจ๋อง  จวนตวน  จวนเต๊ก  จวนเสียง  จิวท่าย  จิวหอง  จูกัดกิ๋น  จูกัดเก๊ก  จูกัดเจ้ง  จูตี  จูหวน  จูเหียน  ชีซก  ชีเซ่ง  ชีฮู  ซงเขียม  ซุน ก้าน  ซุน ข่าย  ซุน จฺวี้  ซุนหลิม (ซุน ซิน)  ซุน เอิน  ต๋องจู  เตงอิ๋น  เตงฮอง  เตียวปอ  เตียวหิว  เตียวเอียด  เทียเภา  บิฮอง  บุนขิม  บุนเอ๋ง  บุนเฮา  พัวเจี้ยง  ลกข้อง  ลิกี๋  ลิต้าย  ลิห้อม  เล่งทอง (ลั่ว ถ่ง)  เล่งทอง (หลิง ถ่ง)  เล่าเบา  เล่าเลียก  เล่าเสง  อองตุ๋น  อีจ้วน  ฮั่นจ๋ง  ฮันต๋ง  เฮ่อ ฉี 
อื่น ๆ:  เก๋อ เสฺวียน  เฉา ปู้ซิ่ง
กีฬาเยาวชนแห่งชาติ ครั้งที่ 4

| --- | --- |
เมืองเจ้าภาพ: จังหวัดเชียงราย
ทีมเข้าร่วม: 10 เขต
นักกีฬาเข้าร่วม: 1,574 คน
พิธีเปิด: 6 พฤษภาคม 2531 (2531-05-06)
พิธีปิด: 12 พฤษภาคม 2531 (2531-05-12)
การแข่งขันกีฬาเยาวชนแห่งชาติ ครั้งที่ 4 จังหวัดเชียงราย ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 4 ซึ่งกำหนดให้มีการแข่งขันระหว่างวันที่ 6-12 พฤษภาคม พ.ศ. 2531 โดยมี นายอร่าม เอี่ยมอรุณ ผู้ว่าราชการจังหวัดเชียงราย เป็นประธานกรรมการจัดการแข่งขัน มีการแข่งขันกีฬารวม 10 ประเภท คือ กรีฑา แบดมินตัน บาสเกตบอล มวยสากลสมัครเล่น ฟุตบอล เทนนิส เซปักตระกร้อ ว่ายน้ำ เทเบิลเทนนิส วอลเลย์บอล มีนักกีฬาเข้าร่วมการแข่งขัน 10 เขต จำนวน 1,574 คน รวมนักกีฬาและเจ้าหน้าที่ทั้งสิ้น 1,870 คน
ชนิดกีฬา

กรีฑา
ว่ายน้ำ
มวยสากลสมัครเล่น
ลอนเทนนิส
เทเบิลเทนนิส
แบดมินตัน
เซปรักตะกร้อ
บาสเกตบอล
วอลเลย์บอล
ฟุตบอล
สรุปเหรียญรางวัล

| อันดับที่ | เขต | ทอง | เงิน | ทองแดง | รวม |
| --- | --- | --- | --- | --- | --- |
| 1 | เขต 10 | 25 | 21 | 17 | 63 |
| 2 | เขต 3 | 18 | 24 | 16 | 58 |
| 3 | เขต 8 | 11 | 9 | 9 | 29 |
| 4 | เขต 2 | 10 | 7 | 24 | 41 |
| 5 | เขต 9 | 7 | 6 | 8 | 21 |
| 6 | เขต 5 | 6 | 10 | 14 | 30 |
| 7 | เขต 1 | 5 | 6 | 12 | 23 |
| 8 | เขต 4 | 5 | 2 | 9 | 16 |
| 9 | เขต 7 | 4 | 10 | 7 | 21 |
| 10 | เขต 6 | 4 | 0 | 11 | 15 |
| รวม | รวม | 95 | 95 | 127 | 317 |
จิระพงศ์ มีนาพระ

นักวิ่งระยะสั้นชาวไทย
จิระพงศ์ มีนาพระ (11 พฤษภาคม พ.ศ. 2536 – ) เป็นนักวิ่งระยะสั้นชาวไทยที่มีความเชี่ยวชาญในระยะ 100 เมตร เขาเกิดที่จังหวัดสุราษฎร์ธานี ประเทศไทย
ในการแข่งโอลิมปิกเยาวชนฤดูร้อน 2010 ซึ่งเป็นครั้งปฐมฤกษ์ เขาจบด้วยอันดับที่ห้าในระยะ 100 เมตร
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

แม่แบบ:IAAF name
กุหลาบหิน

| กุหลาบหิน |
| --- | --- |

กุหลาบหิน

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
วงศ์:: Crassulaceae
สกุล:: Kalanchoe
สปีชีส์:: K.  blossfeldiana
ชื่อทวินาม
Kalanchoe Blossfeldiana  L.

กุหลาบหิน เป็นไม้ในสกุลที่ส่วนใหญ่เป็นไม้พุ่ม อวบน้ำและมีอายุอยู่ได้นานหลายปี มีถิ่นกำเนิดในมาดากัสกาแอฟริกาและเอเชีย เหมาะที่จะปลูกเป็นไม้กระถาง ต้นดั้งเดิมส่วนมากจะมีลักษณะต้นสูงเก้งก้าง ต่อมาได้มีการคัดเลือกพันธุ์ อันเนื่องมาจากการกระจายพันธุ์และการผสมพันธุ์ ทำให้ได้พันธุ์ใหม่ที่มีพุ่มต้นเตี้ยกะทัดรัด
ลักษณะทั่วไป

กุหลาบหินหรือกาลังโชเป็นไม้ประดับกระถาง เป็นพืชที่ปลูกง่าย ปลูกทั้งในและนอกอาคาร แต่ปลูกได้ดีเมื่ออยู่
ในกลางแจ้ง เพราะเป็นพืชชอบแดด กุหลาบหินมีใบค่อนข้างกลมเป็นหยักมนซ้อน ๆ กันคลายดอกกุหลาบแต่
ไม่อ่อนช้อยจึงได้ชื่อว่ากุหลาบหิน กุหลาบหินเป็นไม้อวบน้ำอายุหลายปีมีพุ่มเตี้ยสูง 30 - 40 เซนติเมตร ใบเดี่ยว
สีเขียวกลม ปลายมนขอบใบหยักเป็นมน ออกเวียนสลับซ้อน ๆ กัน ออกดอกเป็นช่อ ช่อดอกชูสูงเหนือพุ่มใบ เป็น
ดอกย่อยขนาดเล็ก ๆ จำนวนมาก สีแดงอมส้มสด ปัจุปันมีพันธุ์ที่เป็นพุ่มเตี้ยกะทัดรัด ใบขนาดเล็ก และมีดอกสี
ต่าง ๆ เช่น ชมพู ส้ม เหลือง ฯลฯ
ออกดอกฤดูกาลเดียว คือ ช่วงเดือนพฤศจิกายน - มีนาคม เป็นพืชที่เลี้ยงง่าย แตกหน่อไว ถ้าขยันแยกหน่อ
กุหลาบหินจะเพิ่มจำนวนได้อย่างรวดเร็วในเวลาอันสัน มีบางคนนิยมปลูกกุหลาบหินเป็นไม้มงคล เพื่อถือเคล็ด
ว่าปลูกแล้ว จะร่ำรวยเป็นเศรษฐี อย่าไรก็ตามกุหลาบหินเป็นไม้ประดับที่น่าสนใจที่รูปทรงดูสวยแปลกตาแตก
ต่างจากไม้ชนิดอื่น ถึงแม้มีความสามารถในการดูดสารพิษน้อย
การดูแล

กุหลาบหินเป็นพืชที่ปลูกง่ายทนทาน นิยมปลูกไว้กลางแจ้ง เพราะชอบแดดจัด แต่ถ้านำมาปลูกภายในอาคารก็สามารถปลูกได้ แต่ใบจะมีสีเขียวเข้มและ มักจะไม่ออกดอก จึงควรตั้งไว้ในที่มีแสงอย่างเพียงพอหรือแสงแดดส่องถึง ให้น้ำสัปดาห์ 1-2 ครั้ง ก็เพียงพอ ใช้ปุ๋ยหมักหรือปุ๋ยคอก ละลายน้ำรดในช่วงที่กำลังออกดอก
การปลูก

ดินที่ใช้ปลูกต้องโปร่งระบายน้ำได้ดี ทั้งนี้เพราะกุหลาบหินไม่ชอบดินแฉะกุหลาบหินไม่พิถีพิถันเรื่องดินปลูกมากนัก โดยเฉพาะประเทศไทยอาจเป็นเพราะว่ากุหลาบหินมีช่วงการเจริญเติบโตจนดอกบานนานกว่าไม้ดอกชนิดอื่น ๆ  กุหลาบหินปลูกได้ในดินเกือบทุกชนิด แต่ปลูกได้ดีในดินร่วนปนทรายส่วนผสมของดินใช้ดินร่วน 2 ส่วน ทรายหยาบ 1 ส่วน ขยายพันธุ์โดยการปักชำยอดและปักชำใบ
การขยายพันธุ์

1.โดยการเพาะเมล็ด ดังได้กล่าวมาแล้วว่าเมล็ดกุหลาบหินมีขนาดเล็กมากเล็กกว่าเมล็ดกล็อกซิเนียและอัฟริกันไวโอเล็ต จนเกือบจะกล่าวได้ว่าเล็กที่สุดในบรรดาไม้ดอกทั้งหลาย เมล็ดหนัก 1 ออนซ์ มีถึง 1,000,000-2,500,000 เมล็ด (บีโกเนียมี 2,000,000 แล้วแต่พันธุ์) ดังนั้นการเพาะจึงต้องทำด้วยความระมัดระวังและพิถีพิถันเป็นอย่างยิ่ง ทั้งวัสดุที่ใช้จะต้องสะอาดและมีขนาดเล็ก (Fine) เก็บความชื้นได้พอเหมาะพอดีไม่แฉะเกินไป เพราะถ้าแฉะเกินไปจะทำให้เมล็ดเน่าก่อนงอก ในต่างประเทศใช้พีทและเวอร์มิคูไลต์ เบอร์ 4 อัตราส่วน 1:1 การเพาะควรใช้วิธีหว่านลงบนวัสดุเพาะโดยไม่ต้องกลบ เมล็ดจะสอดแทรกเข้าไปในช่องว่างของวัสดุที่ใช้เพาะเองได้ แต่เนื่องจากเป็นไม้ดอกที่ปลูกง่ายเลี้ยงง่าย จึงงอกได้เร็วและง่ายกว่าไม้ดอกอื่นๆ ตามตำราบอกว่าเมล็ดจะงอกภายใน 10 วันและอุณหภูมิที่ใช้เพาะจะต้องสูงกว่า 70 F ผู้เขียนเคยมีประสบการณ์ในการเพาะเมล็ดไม้ดอกมาหลายสิบชนิด ส่วนมากเมล็ดจะงอกได้เร็วกว่ากำหนดไว้ทั้งสิ้น ทั้งนี้เพราะเรามีอุณหภูมิสูงกว่า 70 F อากาศร้อนกว่าจึงทำให้เมล็ดงอกเร็วกว่ากำหนดเสมอ ดังนั้นคาดว่ากุหลาบหินจะงอกภายใน 5-7 วันเท่านั้น
2.การปักชำ ทำได้ทั้งยอดและใบแต่ดังได้กล่าวมาแล้วว่าในต่างประเทศได้มีการคัดพันธุ์และผสมพันธุ์จนได้พันธุ์ใหม่ที่มีลักษณะดีเด่นมากมายพร้อมกับ มีการจดทะเบียนสงวนลิขสิทธิ์ไว้เรียบร้อย ตามกฎหมายแล้วสงวนลิขสิทธิ์ในการทำกิ่งปักชำจำหน่ายเฉพาะผู้ทีมีใบอนุญาตเท่านั้น โดยผู้ปลูกจะต้องซื้อกิ่งปักชำจากผู้ผลิต แต่ถ้าต้องการจะทำกิ่งปักชำเอง โดยซื้อต้นแม่พันธุ์มาทำสต็อค จะต้องขออณุญาตอย่างเป็นทางการและขอค่าธรรมเนียมเป็นรายกิ่งให้กับผู้ทรงสิทธิ์นั้นด้วย จะขยายพันธุ์เองโดยพลการย่อมไม่ได้ถือว่าผิดกฎหมายมีโทษอย่างแรง การปักชำยอดทำได้ง่ายและสะดวกมาก เพียงแต่ตัดส่วนยอดให้มีความยาวประมาณ 1-3 นิ้ว ริดใบล่างออกบ้าง นำไปปักชำในทรายผสมถ่านแกลบอัตราส่วน 1:1 จะออกจากรากภายใน 2 สัปดาห์และย้ายปลูกได้เลย การปักชำใบทำได้ง่ายสะดวกมากแม้ว่าจะต้องใช้เวลานานกว่าจะงอกเป็นต้นใหม่ คือ หลังจากปักชำแล้วจะออกรากที่โคนก้านใบภายใน 2 สัปดาห์แล้ะจะออกต้นใหม่ในเวลาประมาณ 3 เดือน
การรดน้ำให้ปุ๋ย

เนื่องจากกุหลาบหินเป็นไม้อวบ จึงสามารถทนแล้งได้ดีมาก โดยเฉพาะในช่วงกลางวันสั้น ในระหว่างเดือนพฤศจิกายนถึงกุมภาพันธ์ ซึ่งเป็นระยะที่เกิดตาดอกและออกดอก และมีความต้องการน้ำน้อยกว่าช่วงเวลากลางวัน ระหว่างเดือนมิถุนายนถึงกันยายน ซึ่งเป็นช่วงที่มีการเจริญเติบโตทางต้น (Vegetative growth) ของกุหลาบหิน ดังนั้นการปลูกกุหลาบหินเป็นไม้กระถาง นอกจากจะใช้เครื่องปลูกที่มีลักษณะโปร่งและมีการระบายน้ำได้ดีแล้วยังต้องระมัดระวังเรื่องการรดน้ำด้วย ไม่จำเป็นต้องรดน้ำทุกวันควรรดตามความจำเป็น อาจจะรดวันเว้นวันหรือเว้นสองวัน ทั้งนี้ขึ้นอยู่กับขนาดกระถางและกระถางพลาสติกหรือดินเผา ซึ่งผู้ปลูกจะสังเกตหรือตรวจสอบความชื้นได้ การรดน้ำแต่ละครั้งจะต้องไม่เว้นช่วงนานจนเครื่องปลูกแห้งสนิท และควรรดน้ำให้มากพอที่จะมีส่วนเกินไหลซึมออกทางรูก้นกระถาง ทั้งเพื่อป้องกันการสะสมของเกลือ การรดน้ำกุหลาบหินมากเกินไปจะเกิดปัญหารากและยอดเน่า
พันธุ์ที่ใช้ปลูก

สีแดง ได้แก่ Ramona และ Tetra Vulcan
สีชมพู ได้แก่ Adagio และ Largo
สีเหลือง ได้แก่ Yellow Tom Thum และ Morning Sun
สีส้ม ได้แก่ Exotica Nugget, Pixie และ Rhumba
บรรดาสีต่างๆเหล่านี้ พันธุ์ดอกสีแดงคือ Ramona และ Tetra Vulcan ดูเหมือนจะอยู่ในความนิยมมากที่สุด ทั้งนี้เพราะสีดอกสวยสดใสสะดุดตา ช่อดอกดก ดอกมีขนาดใหญ่ พุ่มต้นกะทัดรัด แต่เป็นพันธุ์หนัก ปัจจุบันนี้มีการผสมพันธุ์ใหม่ๆมาหลายพันธุ์โดยเฉพาะนาย Claud Hope ได้พันธุ์ในชุด "Aztac kalanchoe" ซึ่งรู้จักแพร่หลายในต่างประเทศขณะนี้ มีลักษณะพิเศษคือออกดอกเร็วกว่า อาจใช้เวลาเพียง 1-4 สัปดาห์ ในช่วงวันสั้น ทั้งนี้แล้วแต่พันธุ์มีหลายสีหลายพันธุ์ เช่น Princess และ Conquistador เป็น
จูเก่อ เฉียว

จูเก่อ เฉียว (จีน: 諸葛喬,ค.ศ. 204 — ค.ศ. 228) มีชื่อรองว่า จงเฉิน (จีน: 仲慎) แต่ในภายหลังขงเบ้งหรือจูกัดเหลียงผู้เป็นพ่อบุญธรรมได้เปลี่ยนชื่อรองให้ใหม่เป็น ปั๋วสง（จีน: 伯松） เป็นเสนาบดีแห่ง จ๊กก๊ก ในช่วง ยุคสามก๊ก
จูเก่อ เฉียวเกิดเมื่อ ค.ศ. 199 เป็นบุตรชายคนรองของ จูกัดกิ๋น เสนาธิการแห่ง ง่อก๊ก ผู้เป็นพี่ชายของขงเบ้งโดยจูเก่อ เฉียวมีพี่ชายคือ จูกัดเก๊ก ซึ่งมีสติปัญญาดีกว่าจูเก่อ เฉียวต่อมาขงเบ้งได้รับจูเก่อ เฉียวเป็นบุตรบุญธรรม
แต่จูเก่อ เฉียวกลับอายุสั้นเนื่องจากถึงแก่กรรมเมื่อ ค.ศ. 223 ขณะมีอายุเพียง 24 ปี โดยบุตรชายของจูเก่อ เฉียวคือ จูกัดแพ่น ได้รับใช้จ๊กก๊กต่อมาจนกระทั่งถึง ค.ศ. 253 หรือ 30 ปีหลังจากที่บิดาเสียชีวิตจูกัดแพ่นได้กลับไปยังง่อก๊กเพื่อสืบทอดตระกูลจูกัดหรือจูเก๋อหลังจากที่จูกัดเก๊กผู้เป็นลุงและครอบครัวถูกประหารชีวิต
ดูเพิ่ม

รายชื่อบุคคลในยุคสามก๊ก
คณะกรรมการโอลิมปิกแห่งสาธารณรัฐประชาธิปไตยประชาชนเกาหลี

| --- | --- |
ประเทศ/ภูมิภาค:  เกาหลีเหนือ
รหัสประเทศ: PRK
วันก่อตั้ง: 1953
วันรับรอง: 1957
สำนักงานใหญ่: P.O. Box 56 Kumsong-dong 2 Kwangbok Street Mangyongdae District, เปียงยาง
ประธาน: Kim Il-guk
คณะกรรมการโอลิมปิกแห่งสาธารณรัฐประชาธิปไตยประชาชนเกาหลี (เกาหลี: 조선민주주의인민공화국 올림픽 위원회; ฮันจา: 朝鮮民主主義人民共和國 올림픽 委員會; อาร์อาร์: Olympic Committee of the Democratic People's Republic of Korea;, รหัสไอโอซี: PRK) เป็นคณะกรรมการโอลิมปิกแห่งชาติที่เป็นตัวแทนของประเทศเกาหลีเหนือสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2496 มีสำนักงานใหญ่ตั้งอยู่ที่ประเทศเกาหลีเหนือ เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเกาหลีเหนือเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี)
ดูเพิ่ม

ประเทศเกาหลีเหนือในโอลิมปิก
ประเทศเกาหลีเหนือในเอเชียนเกมส์